

**Önkormányzati épületek energetikai korszerűsítése**

**A felhívás kódszáma: TOP-3.2.1-15**

**Kedvezményezett neve:** Sáránd Község Önkormányzata

**Projekt címe:** A Sárándi Óvoda energiatudatos korszerűsítése

**Projekt azonosítószáma:** TOP – 3.2.1 – 15 – HB1 – 2016 - 00021

**A projekt megvalósítási időszakának kezdő időpontja**: 2017. június 14.

**A projekt fizikai befejezésének tervezett időpontja:** 2018. október 31.

**A támogatás összege: 59.225.165** Ft

**A támogatás mértéke: 100 %**

**A projekt célja:**

A **Terület- és Településfejlesztési Operatív Program** (TOP) stratégiai célja az alacsony széndioxid-kibocsátású gazdaságra való áttérés ösztönzése, csatlakozva a globális erőfeszítésekhez. Bár a klímaváltozás alapvető okainak nagy része a városias térségekben összpontosul, a széndioxid-kibocsátás csökkentés és az erőforrás-hatékonyság megvalósítása valamennyi településen kihívást jelent, így a város-vidék együttműködés is nagy szerepet kaphat a célkitűzések megvalósításában.

A beavatkozások elengedhetetlenek a 2012/27/EU irányelv szerinti energiahatékonysági illetve a 2009/28/EK irányelv szerinti megújuló energia részarányra vonatkozó kötelezettségek tagállami teljesítéséhez. Mindezek hozzájárulnak a hazai és az EU 2020 célok megvalósításához. A támogatásban részesülő projektek megvalósulása hozzájárul a Nemzeti Reform Programban kitűzött 92 PJ 2020-ra elérhető primerenergia-megtakarítási célérték eléréséhez, illetve a Magyarország Megújuló Energia Hasznosítási Cselekvési Tervében 2020-ra kitűzött 14,65%-os megújuló energia részarány eléréséhez.

Az intézkedés átfogó célja a felhívásban meghatározott önkormányzati intézmények hatékonyabb energiahasználatának, racionálisabb energiagazdálkodásának elősegítése, amelyen belül alcélként jelenik meg:

- 100%-ban önkormányzati és/vagy 100% önkormányzati tulajdonú gazdasági társaság(ok) tulajdonában lévő épületek, illetve infrastrukturális létesítmények energiahatékonyságot célzó felújítása és fejlesztése, amennyiben az egyes beruházások a fosszilis energiahordozókból származó üvegházhatású gázok (ÜHG) kibocsátásának csökkentését szolgálják;

- a hazai megújuló energiaforrások fokozottabb használata, mivel az elmarad az EU átlagtól, ugyanakkor Magyarország ilyen jellegű potenciálja több területen is kimagasló. Ezért további cél a projektek keretein belül a megújuló energiaforrások elérhetőbbé tétele, használatának ösztönzése, népszerűsítése.

**A támogatott tevékenységek:**

* projektterv készítés
* tervezési tevékenység
* közbeszerzés
* projektmenedzsment tevékenység
* képzés
* óvodai korszerűsítés kivitelezése
* kötelezően előírt nyilvánosság biztosítása
* műszaki ellenőri tevékenység

**A megvalósítás helyszíne:** 4272 Sáránd, Nagy utca 69.

**Projekt megvalósításban résztvevő szervezetek és személyek:**

|  |  |  |  |
| --- | --- | --- | --- |
| **Sorszám** | **Tevékenység megnevezése** | **Szervezet/személy megnevezése** | **Vállalkozói díj/Megbízási díj (Ft)** |
| **1.** | **Projektterv készítés** | LENERG Energia Ügynökség Mérnöki és Tanácsadó Nonprofit Kft. | 1.270.000 |
| **2.** | **Tervezési tevékenység** | KARAKALL Bt. | 1.270.000 |
| **3.** | **Közbeszerzési tevékenység** | Bákonyi és Somogyi Ügyvédi Iroda | 539.750 |
| **4.** | **Projektmenedzsment tevékenység** | LENERG Energia Ügynökség Mérnöki és Tanácsadó Nonprofit Kft. | 1.270.000 |
| **5.** | **Képzés** | LENERG Energia Ügynökség Mérnöki és Tanácsadó Nonprofit Kft. | 150.000 |
| **6.** | **Kivitelezés** | PEARL ENTERPRISES Ipari, Kereskedelmi és Szolgáltató Kft./ | 53.803.781 |
| **7.** | **Nyilvánosság biztosítása** | Gradinops Kft | 170.000 |
| **8.** | **Műszaki ellenőr** | Matics Attila egyéni vállalkozó | 571.500 |